ሊግ ዋንጫ ፍፃሜ፡ ቅዱስ ጊዮርጊስ ከ መከላከያ – ቅድመ ጨዋታ ዳሰሳ
መከላከያ በቅርብ አመታት ለዚህ ውድድር የተሰራ እስኪመስል ድረስ ድንቅ አቋም እያሳየ ይገኛል፡፡ ዘንድሮው በ4 አመት ውስጥ ለ3ኛ ጊዜ ወደ ፍጻሜው ያለፈ ሲሆን በሁለቱ ፍጻሜዎች ሀዋሳ ከተማ እና ቅዱስ ጊዮርጊስን አሸንፎ ዋንጫ አንስቷል፡፡በዘንድሮው የውድድር ዘመን ከሌሎች ተጋጣሚዎች በተለየ መልኩ ጥሩ አቋም ከማሳየታቸው በተጨማሪ ወደ ፍፃሜ ያለፉት ንግድ ባንክን በቀላሉ አሸንፈው ነው፡፡ የክለቡ አሰልጣኝ ገብረመድህን ኃይሌ ግን የጥሎ ማለፍ ስፔሸሊስት መሆናቸውን ለማሳየት የነገውን ጨዋታ ማሸነፍ እንደሚገባቸው ለሶከር ኢትዮጵያ ተናግረዋል፡፡ ሲሉ አስተያየታቸውን ሰጥተዋል፡፡አሰልጣኝ ገብረመድህን ስለነገው ጨዋታ ተጋጣሚያቸው ቅዱስ ጊዮርጊስ በሰጡት አስተያየትም ፈረሰኞቹ በቅርቡ የሊጉ ቻምፒዮን በመሆናቸው በጠንካራ ራስ መተማመን ላይ እንደሚገኙ ገልፀዋል፡፡ ‹‹ጨዋታው የፍጸሜ እንደመሆኑ መሸናነፍ ግዴታ ነው፡፡ በተደጋጋሚ ከቅዱስ ጊዮርጊስ ጋር ስንገናኝ እነሱም ያሸንፉናል ፣ እኛም እናሸንፋቸዋለን፡፡ ስለዚህ ነገ እነሱ ለማሸነፍ እንደሚጫወቱት እኛም ድል አድርገን ዋንጫ ለማንሳት ነው የምንጫወተው፡፡ ››የመከላከያ የማጥቃት መሳርያ የሆነው ፍሬው ሰለሞን በክለቡ ስኬት ደስተኛ መሆኑን በመግለጽ ጨዋታውን ለማሸነፍ እንደተዘጋጁ ተናግሯል፡፡  ብሏል፡፡ከሳምንት በፊት የፕሪሚየር ሊጉን ዋንጫ ያነሳው ቅዱስ ጊዮርጊስ በጥሎ ማለፉ ሁለት ጨዋታዎች ከአርባምንጭ እና አዳማ ከተማ ፈተና ቢገጥመውም ፍጻሜውን ከመቀላቀል ያገደው ነገር የለም፡፡ በነገው እለትም ከ2001 በኋላ የሁለትዮሽ ድል ለማስመዝገብ በማለም ወደ ሜዳ ይገባል፡፡ የክለቡ ረዳት አስልጣኝ ፋሲል ተካልኝም ቅዱስ ጊዮርጊስ ምንጊዜም ክብርን እንደሚያስቀድም ለሶከር ኢትዮጵያ ተናግረዋል፡፡ ብለዋል፡፡በሩብ ፍጻሜው አርባምንጭ ከተማን ሁለት ጊዜ ከመመራት አንሰራርተው እንዲያሸንፉ የረዳውና አዳማ ከተማን በመለያ ምት ሲረቱ የማሸነፍያ ገሉን ያስቆጠረው አዳነ ግርማም የፋሲል ተካልኝን ሀሳብ የሚያጠናክር አስተያየት ሰጥቷል፡፡  ብሏል፡፡አዳነ ግርማ ከጨዋታው ጎን ለጎን የጸጥታ ስጋት እና የደጋፊዎች ስርአት አልበኝነት አሳሳቢ መሆኑን ተናግሯል፡፡  ብሏል፡፡መከላከያ በመጀመርያው ዙር ወላይታ ድቻን በቀላሉ 3-0 በማሸነፍ ወደ ሩብ ፍፃሜ ሲሸጋገር በሩብ ፍፃሜው ደደቢትን በባዬ ገዛኸኝ የመጨረሻ ደቂቃ ግብ 1-0 አሸንፎ ግማሽ ግፃሜውን ተቀላቅሏል፡፡ ትላንት ደግሞ ንግድ ባንክን በግማሽ ፍፃሜው ገጥሞ 3-0 በማሸነፍ ለፍፃሜው መብቃት ችሏል፡፡ተጫወተ – 3አስቆጠረ – 7ከፍተኛ ግብ አስቆጣሪ – ባዬ ገዛኸኝ (3)ቅዱስ ጊዮርጊስ ያለፈው የውድድር ዘመን ፕሪሚየር ሊግን በቻምፒዮንነት በማጠናቀቁ በቀጥታ ወደ ሩብ ፍፃሜ ሲያልፍ ቅዳሜ እለት አርባምንጭ ከተማን ሁለት ጊዜ ከኋላ ተነስቶ በማሸነፍ ወደ ግማሽ ፍፃሜ ተሸጋግሯል፡፡ ትላንት ከአዳማ ከተማ ጋር በመደበኛው የጨዋታ ክፍለ ጊዜ 1-1 ተለያይቶ በተሰጠው የመለያ ምት ወደ ፍፀሜ አልፏል፡፡ተጫወተ – 2አስቆጠረ – 4ከፍተኛ ግብ አስቆጣሪ – ሳላዲን ሰኢድ እና አዳነ ግርማ (2)በኢትዮጵያ እግርኳስ ታሪክ እንደ ሁለቱ ክለቦች በዋንጫዎች ያሸበረቁ ክለቦች የሉም፡፡ የቀድሞው ኃያል ክለብ መከላከያ ከረጅም ጊዜያት መጥፋት በኋላ በቅርብ አመታት ዋንጫዎችን ማንሳት የጀመረ ሲሆን ጥሎ ማለፉን ለ13 ጊዜ በማንሳት ባለ ሪኮርድ ክለብ ነው፡፡ፕሪሚየር ሊጉን ከሳምንት በፊት ያነሳው ቅዱስ ጊዮርጊስ እንደ ፕሪሚየር ሊጉ በጥሎ ማለፉ የቅርብ አመታት ታሪክ በርካታ ዋንጫዎችን ባያነሳም ከአዲሱ ሚሌንየም ወዲህ በተደረጉ ውድድሮች ዋንጫዎችን ለማንሳት ተቃርቦ ነበር፡፡ ቅዱስ ጊዮርጊስ በአጠቃላይ 10 ዋንጫዎችን በማንሳት ከመከላከያ ቀጥሎ በጥሎ ማለፉ ስኬታማ ክለብ ነው፡፡ሁለቱ ክለቦች 2008 ከገባ ወዲህ 6 ጊዜያት ተገናኝተዋል፡፡ ከ2007 ወደ 2008 በተሸጋገረው የጥሎ ማለፍ ግማሽ ፍፃሜ መከላከያ 2-1 ሲያሸንፍ በአሸናፊዎች አሸናፊ ዋንጫ ቅዱስ ጊዮርጊስ በመለያ ምቶች አሸናፊ ሆኗል፡፡ በአአ ከተማ አምበር ዋንጫ የምድብ ጨዋታ ቅዱስ ጊዮርጊስ 4-1 ሲረታ በዚሁ ውድድር ለደረጃ ባደረጉት ጨዋታ ቅዱስ ጊዮርጊስ 2-1 አሸንፏል፡፡ በፕሪሚየር ሊጉ የመጀመርያ ዙር ቅዱስ ጊዮርጊስ 2-0 ሲያሸንፍ በሁለተኛው ዙር 1-1 አቻ ተለያይተዋል፡፡በቅዱስ ጊዮርጊስ ሮበርት ኦዶንካራ በጉዳት የማይሰለፍ ሲሆን ምንያህል ተሾመ የሚገኘው ካናዳ በመሆኑ ከነገው ጨዋታ ውጪ ሆኗል፡፡ተስፋዬ አለባቸው ከ5 ጨዋታ ቅጣት ሲመለስ ራምኬል ሎክ ከመጠነኛ ጉዳቱ  አገግሞ ለነገ ጨዋታ ዝግጁ ሆኗል፡፡በመከላከያ በኩል አስቀድመው የረጅም ጊዜ ጉዳት ያለባቸው ሙሉአለም ጥላሁን ፣ ነጂብ ሳኒ እና ምንይሉ ወንድሙ የማይኖሩ ሲሆን የጥሎ ማለፉ ከፍተኛ ግብ አስቆጣሪ ባዬ ገዛኸኝ በጉዳት ከጨዋታው ውጪ መሆኑ ተረጋግጧል፡፡